24. ΝΟΜΟΣ υπ' αριθ. 1228 της 10 Ιαν./26 Φεβρ. 1944 Περί τροποποιήσεως και συμπληρώσεως τινών των περί Διοικήσεως Σωφρονιστικών και Αναμορφωτικών Καταστημάτων κειμένων διατάξεων. Δια του Ν.Δ. 624/48 (άρθρ. 5) της 27/28 Απρ. 1948 επικυρούται διατηρών την ην έχει κατά την δημοσίευσιν ταύτην ισχύν ο άνω Ν. 1228/1944. Άρθρ.1.-1.(Αντικαθίσταται το εδάφιον β' της παρ. 1 του άρθρ. 52 Ν.Δ. 28/30 Σεπτ. 1935, ανωτ. αρ. 8). 2.(Αναφέρεται εις την καταργηθείσαν αμοιβήν της παρ. 3 άρθρ. 117 του αυτού Ν.Δ/τος). Άρθρ.2.-1.(Τροποποιείται το άρθρ. 26 Α.Ν. 869/1937, (6.Ιε.1). 2.Ο Πρόεδρος των Συμβουλίων απονομής χάριτος, Σωφρονιστικής Διοικήσεως και Επιτροπής προσωρινής υπό όρον απολύσεως καταδίκων, δύναται δυάκις κατά την κρίσιν του παρίσταται ανάγκη να καλή τ' άνω συμβούλια και επιτροπήν εις πλείονας των πέντε συνεδριάσεων, μετ' αμοιβής, κατά μήνα ουχί όμως πέραν των οκτώ. Άρθρ.3.-1-2.(Τροποποιούνται τα άρθρ. 33 και 71 του Α.Ν. 2724/1940). 3.Η δια της παρ. 33 του άρθρ. 1 του υπ' αριθ. 1137 του 1942 Ν.Δ/τος "περί τροποποιήσεως και συμπληρώσεως των περί Διοικήσεως των σωφρονιστικών κλπ." αντικατασταθείσα διάταξις της παρ. 4 του άρθρ. 88 του από 28/30 Σεπτ. 1935 Ν.Δ/τος "περί οργανώσεως σωφρονιστικού προσωπικού και διαχειρίσεως φυλακών" επανέρχεται εν ισχύϊ. Άρθρ.4.-1-3.(Προσωρινής ισχύος). 4.(Κατηργήθη δια των διατάξεων του νέου Οργανισμού του Υπουργείου Δικαιοσύνης). Άρθρ.5.-(Αντικαθίσταται το α' εδάφ. του άρθρ. 3 της παρ. 3 του Ν. 236/43, 6.Αδ.2). Άρθρ.6.-Εις το διοικητικόν και βοηθητικόν προσωπικόν των φυλακών και εις το προσωπικόν των Σωφρονιστικών και αναμορφωτικών καταστημάτων ανηλίκων χορηγείται άρτος και τροφή δαπάναις του Δημοσίου, κατά τα ισχύοντα δια το φυλακτικόν προσωπικόν των φυλακών. Άρθρ.7.-1.Αι διατάξεις του υπ' αριθ. 659 του 1943 νόμου "περί συστάσεως συνεργείων εν τω Υπουργείω Δικαιοσύνης (6.Αα.) επεκτείνονται και επί των φυλακών και των Σωφρονιστικών και αναμορφωτικών καταστημάτων ανηλίκων, συνιστωμένων συνεργείων εις έκαστον τούτων δι' αποφάσεων του Υπουργού της Δικαιοσύνης, οριζουσών και τον αριθμόν των υπαλλήλων εκάστου συνεργείου. 2.Των κατά την προηγουμένην παράγραφον συνεργείων δεν δύνανται να μετέχωσιν υπάλληλοι του φυλακτικού προσωπικού, ως προς δε την αμοιβήν, τρόπον πληρωμής κλπ. εφαρμόζονται αι διατάξεις του επεκτεινομένου Ν. 659. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 